

**ĀDAŽU NOVADA PAŠVALDĪBA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gaujas iela 33A, Ādaži, Ādažu pag., Ādažu novads, LV-2164, tālr. 67997350, e-pasts dome@adazi.lv

Iepirkums

„Būvprojektu izstrāde plūdu risku un krasta erozijas novēršanai”

(Iepirkuma identifikācijas Nr. ĀND 2017/80)

**Ādažu novada pašvaldības IEPIRKUMU KOMISIJAS**

**SĒDES PROTOKOLS**

Ādažos, Ādažu novadā

2022. gada 30. septembrī Nr. 05-30-2017/80-9

Komisijas izveides pamats: Ādažu novada pašvaldības 2021.gada 27.jūlija lēmums Nr.20 “Par Ādažu novada pašvaldības Iepirkumu komisijas sastāva apstiprināšanu”.

Sēdi vada: komisijas priekšsēdētājs: Valērijs Bulāns.

Sēdē piedalās: komisijas locekļi: Everita Kāpa, Uģis Dambis, Artis Brūvers, Alīna Liepiņa-Jākobsone.

Sēdi protokolē: Alīna Liepiņa-Jākobsone.

Sēdi atklāj plkst. 11.45.

**Darba kārtībā:**

Grozījumu akceptēšana iepirkuma „Būvprojektu izstrāde plūdu risku un krasta erozijas novēršanai” (ID Nr. ĀND 2017/80) rezultātā noslēgtajā līgumā.

**sanāksmes gaita:**

1. A. Liepiņa-Jākobsone ziņo, ka ir saņemts Ādažu novada pašvaldības Attīstības un projektu nodaļas Tehniskās projektu vadītājas Ilutas Plikgalves iesniegums.
2. Komisija iepazīstas ar I. Plikgalves iesniegumu, kurā norādīts:
	1. Ādažu novada pašvaldība (turpmāk - Pasūtītājs) 2019. gada 5. aprīlī ar Centrālo finanšu un līgumu aģentūru (turpmāk – CFLA) noslēdza Vienošanos par Eiropas Savienības fonda projekta īstenošanu Nr. 5.1.1.0/17/I/009 “Novērst plūdu un krasta erozijas risku apdraudējumu Ādažu novadā, pirmā daļa” (turpmāk – Projekts).
	2. Pasūtītājs 2017. gada 16. augustā noslēdza līgumu Nr. JUR 2017-08/660 ar VSIA “MELIORPROJEKTS” (turpmāk – Autoruzraugs) par būvprojekta izstrādi plūdu un krasta erozijas risku apdraudējumu novēršanai un autoruzraudzības veikšanu. Pasūtītājs 2019. gada 17. aprīlī noslēdza līgumu Nr. JUR 2019-04/307 ar SIA “Firma L4” (turpmāk – Būvuzraugs) par būvuzraudzības veikšanu Gaujas kreisā krasta nostiprinājumu būvniecībai.
	3. Ādažu novada pašvaldība 2019. gada 12. aprīlī noslēdza līgumu Nr. JUR2019-04/292 (turpmāk – Līgums) ar SIA “Valkas meliorācija” (turpmāk – Būvuzņēmējs) par būvdarbiem plūdu un krasta risku apdraudējumu novēršanai Ādažu novadā (turpmāk – Būvdarbi).
	4. Pamatojoties uz 21.09.2022. Iesniegumu par būvniecības līguma izpildes termiņa pagarinājumu, kas izskatīts un pieņemts Iepirkumu Komisijā 23.09.2022, nepieciešams pagarināt arī noslēgtos līgumus par autoruzraudzības un būvuzraudzības veikšanu Projekta ietvaros.
	5. 29.09.2022. saņemts Autoruzrauga piedāvājums par līguma termiņa pagarinājumu un līgumcenas palielinājumu par 2 800 *euro* bez PVN.
	6. Ar 08.09.2022. Ādažu novada pašvaldības lēmumu Nr. 421 ir apstiprināts kopējais projekta finansējums 3 207 803 *euro* apmērā, tai skaitā 2 109 413 *euro* pašvaldības finansējums, saņemtie cenu piedāvājumi nepalielina pašvaldības lēmumā apstiprinātās kopējās projekta izmaksas.

Ņemot vērā augstāk minēto, I. Plikgalve lūdz IK pieņemt lēmumu par vienošanās slēgšanu ar Autoruzraugu par līguma termiņa pagarinājumu līdz 2022. gada 15. novembrim un līgumcenas palielinājumu.

1. Komisija iepazīstas ar I. Plikgalves iesniegumu un tā pielikumiem.
2. Komisija apspriežas par radušos situāciju, t.sk. par 23.09.2022. IK sēdē (Prot. Nr. 05-30-2019/01-13) pieņemto lēmumu akceptēt ar SIA “Valkas meliorācija” noslēgtā līguma par būvdarbiem plūdu un krasta risku apdraudējumu novēršanai Ādažu novadā būvdarbu termiņa pagarinājumu RS-1 būvdarbu zonā līdz 2022. gada 15. novembrim.
3. Komisija apspriež, ka konkrētajā situācijā iepirkuma līguma grozījumi ir nepieciešami tādu iemeslu dēļ, kurus neviena no līgumā iesaistītajām pusēm iepriekš nevarēja paredzēt, kā arī attiecīgās izmaiņas neizmaina iespējamo pretendentu loku un nesniedz nepamatotas priekšrocības kādam no pretendentiem.
4. Komisija lemj par grozījumu akceptēšanu.

**komisija vienbalsīgi nolemj:**

1. Akceptēt autoruzraudzības termiņa pagarinājumu līdz 2022. gada 15. novembrim, kā arī akceptēt līgumcenas palielinājumu par 2800,00 *euro* bez PVN.

Sēdi slēdz plkst. 12.15.

Pielikumā:

1. I. Plikgalves iesniegums ar pielikumiem.

|  |  |  |  |
| --- | --- | --- | --- |
| Iepirkumu komisijas priekšsēdētājs |  |  | / V.Bulāns |
| Komisijas locekļi |  |  | /E.Kāpa |
|  |  |  | /U.Dambis |
|  |  |  | /A.Brūvers |
|  |  |  | / A.Liepiņa-Jākobsone |
|  |  |  |  |